মোহাম্মদ সালার খান
মোহাম্মদ সালার খান (২ মার্চ ১৯২৪-২০ সেপ্টেন্বর ২০০২) ছিলেন বাংলাদেশী শিক্ষাবিদ ও উদ্ভিদ শ্রেণিবিন্যাস বিশারদ। তিনি ঢাকা বিশ্ববিদ্যালয়ের উদ্ভিদবিজ্ঞান বিভাগের অধ্যাপক ছিলেন। তিনি দেশী উদ্ভিদের তালিকা প্রণয়নের প্রধান ব্যক্তি ছিলেন। জাতীয় উদ্ভিদ সংগ্রহ ও সংরক্ষণের জাতীয় প্রতিষ্ঠান বাংলাদেশ জাতীয় হার্বেরিয়াম প্রতিষ্ঠায় তিনি ভূমিকা পালন করেন। তিনি বাংলাদেশ বোটানিক্যাল সোসাইটির সভাপতি, বাংলাদেশ ন্যাশনাল বায়োডাইভারসিটি গ্রুপের সভাপতি ও বাংলাদেশ এ্যসোসিয়েশন অব প্ল্যান্ট ট্যাকসনমিস্টের প্রতিষ্ঠাতা সভাপতি ছিলেন।